b"\n_START_ARTICLE_\nGastronomia de l'Azerbaidjan\n_START_SECTION_\nPlats\n_START_PARAGRAPH_\nUna t\xc3\xadpic menjar azerbaidjan\xc3\xa8s inclou diversos fulls d'herbes fresques, pa (chorek), una amanida de cogombres amb tom\xc3\xa0quet, aix\xc3\xad com iogurt i formatge.\n_START_SECTION_\nCarn i peix\n_START_PARAGRAPH_\nLa carn m\xc3\xa9s apreciada \xc3\xa9s el xai i les aus, com per exemple el pollastre. El peix, menys pressent, \xc3\xa9s el que es pugui pescar al riu o sobretot al llac, sobretot el coreg\xc3\xb3 blanc i, usualment per a festes, la truita asalmonada. Sovint tant la carn com el peix es couen a la brassa i es serveixen en broquetes i acompanyats de verdura, per\xc3\xb2 tamb\xc3\xa9 els podem trobar tallats a trossets i integrats dintre d'amanides o b\xc3\xa9 cuits a la cassola amb verdures (patata, tom\xc3\xa0quet i ceba)._NEWLINE_Alguns dels plats m\xc3\xa9s famosos de l'Azerbaidjan s\xc3\xb3n el peix preparat amb herbes i salsa; el dolma, xai acompanyat d'arr\xc3\xb2s i herbes; ellavangi, un guisat de pollastre amb nous i esp\xc3\xa8cies; el qutab, un panet amb xai, formatge i vegetals; i el tika kabab, broquetes de xai amb vegetals. El platet nacional \xc3\xa9s el pilaf d'arr\xc3\xb2s amb safr\xc3\xa0.\n_START_SECTION_\nVegetals\n_START_PARAGRAPH_\nLes herbes fresques com la menta, el coriandre, l'anet, l'alf\xc3\xa0brega, el julivert, l'estrag\xc3\xb3, el porro, el cibulet, la farigola, el marduix, el ceboll\xc3\xad gal\xc2\xb7l\xc3\xa8s i els cr\xc3\xa9ixens s\xc3\xb3n molt populars i sovint acompanyen els plats principals de la taula._NEWLINE_Les amanides de verdura i hortalisses crues s\xc3\xb3n molt freq\xc3\xbcents, i t\xc3\xadpicament totes contenen el binomi tom\xc3\xa0quet i cogombre. Les dolmes s\xc3\xb3n hortalisses farcides d'arr\xc3\xb2s o de carn. El tetu s\xc3\xb3n verdures marinades, com per exemple col-i-flor, col, pastanaga, tom\xc3\xa0quet, etc.\n_START_SECTION_\nPa i companatges\n_START_PARAGRAPH_\nEl pa tradicional \xc3\xa9s el lavach. \xc3\x89s ovalat, molt prim i pla, sense molla, i es cou a la paret d'un forn especial que es diu tendir, que est\xc3\xa0 excavat a terra i t\xc3\xa9 forma cil\xc3\xadndrica.\n_START_SECTION_\nBegudes\n_START_PARAGRAPH_\nA l'Azerbaidjan, el te negre \xc3\xa9s la beguda nacional. Les begudes m\xc3\xa9s habituals als \xc3\xa0pats, a part de l'aigua, s\xc3\xb3n els refrescos, els sucs de fruites i el te. Entre les begudes alcoh\xc3\xb2liques, s\xc3\xb3n els vodkes, les cerveses i els vins."